2 vas vir besit van liggaamsdele | Maroela Media
Twee mans, onderskeidelik 45 en 49 jaar oud, is Sondag in Elukwatini in Mpumalanga in hegtenis geneem nadat die polisie menslike liggaamsdele in hul besit gekry het. Hulle sal na verwagting Maandag in die Eerstehoek-landdroshof verskyn.
Brig. Leonard Hlathi, woordvoerder van die polisie, sê die polisie het Sondag inligting ontvang oor die twee mans, wat met die menslike liggaamsdele in hul besit, in 'n rooi ligte voertuig na Elukwatini op pad was.
Die polisie het die verdagtes se voertuig by die Lochiel-Nhazatshe-kruising, op pad na Elukwatini, voorgekeer. Die polisie het die voertuig deursoek en 'n been, plasenta en 'n knie gevind.
Hlathi sê die polisie is besig met 'n ondersoek om te bepaal waar die verdagtes die liggaamsdele gekry het.
"Die inhegtenisneming van die verdagtes word verwelkom," het Hlathi gesê. Hy het die gemeenskap aangemoedig om saam met die polisie misdaad te beveg,"
Nog 'n Maandag, nog 'n week, nog 'n "horror story" in Suid Afrika!
Die duiwel is heeltemal los. Dinge gaan nie verbeter totdat Jesus Christus terugkom nie.
Eers die ANC toe die Virus en nou bo-op alles, "Kanibalisme" Ons lewens word bedreig van alle kante af